b"\n_START_ARTICLE_\nCal Castellana Pobre (T\xc3\xa0rrega)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa situada al final del carrer Agoders molt a prop de la Pla\xc3\xa7a del Carme, o popularment coneguda amb el nom de la Pla\xc3\xa7a del Pati, i donant a la part del darrere amb la Pla\xc3\xa7a de les Nacions. Aquesta casa en la planta baixa t\xc3\xa9 inserit un dels arcs de pas cap a un carrer\xc3\xb3 que porta cap al darrere de la Pla\xc3\xa7a Nacions. Aquestes fusi\xc3\xb3 entre els elements urban\xc3\xadstics i l'arquitectura \xc3\xa9s pr\xc3\xb2pia de l'aprofitament dels espais urbans. Aquesta casa consta d'una fa\xc3\xa7ana de quatre pisos d'al\xc3\xa7ada, on a la planta baixa s'observa l'arc tallat de volta de mig punt dovellada amb una porta d'acc\xc3\xa9s a la casa reformada recentment. En la primera planta hi ha tres balconades que paral\xc2\xb7lelament tenen la seva prolongaci\xc3\xb3 en el pis superior on tamb\xc3\xa9 hi ha tres balcons oberts a la fa\xc3\xa7ana. Finalment el pis superior t\xc3\xa9 com a \xc3\xbaniques obertures externes unes senzilles finestretes lleugerament rectangulars que s\xc3\xb3n les pertanyents a les golfes d'estatura sensiblement m\xc3\xa9s baixa que la resta de plantes i que aprofita interiorment l'espai de la teulada."